**Dimineaţa în drum spre serviciu gândul îmi zboară**

*Dragos Lucica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trec pe lângă casele somnoroase

şi-mi zic e ultima zi

de şcoală

de mâine copiii

intră în vacanţa de vară

după nori

şi galopul vântului

care pătrunde în oase

ai zice că

din clipă în clipă

urmează să se dezlănţuie

o mică furtună

iar gândul îmi zboară

mă duce în căutarea

unui loc liniştit

pentru o vacanţă

scurtă

fie ea şi de trei

zile.